**Ministru kabineta rīkojuma projekta**

**“Par Tenisa centra “Lielupe” rekonstrukcijas projekta īstenošanai**

**2016.gadā paredzēto valsts budžeta līdzekļu pārdali” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1. Nepieciešamība nodrošināt Tenisa centra “Lielupe” rekonstrukcijas projekta īstenošanai 2016.gadā paredzētā finansējuma izlietojumu atbilstoši paredzētam mērķim.
2. Nepieciešamība nodrošināt sporta nozares budžeta prioritāšu īstenošanu Izglītības un zinātnes ministrijas (turpmāk – IZM) 2017.gada valsts budžeta programmā 09.00.00 “Sports” paredzēto līdzekļu ietvaros.
3. Jautājuma saistība ar IZM izstrādāto informatīvo ziņojumu “Par Tenisa centra “Lielupe” rekonstrukcijas projekta īstenošanai 2016.gadā paredzēto līdzekļu pārdali un ar to saistītā ietekme uz 2017.gada valsts budžeta programmu 09.00.00 “Sports”, lai nodrošinātu valsts funkciju sporta nozarē izpildi” un Ministru kabineta rīkojuma projektu “Grozījumi Ministru kabineta 2013.gada 4.novembra rīkojumā Nr.522 “Par Latvijas Nacionālā valsts sporta centra “Mežaparks” un Tenisa centra “Lielupe” rekonstrukcijas projektiem paredzēto valsts budžeta ilgtermiņa saistību pārdali”“.
4. Jautājuma saistība ar Finanšu ministrijā iesniegtajiem IZM priekšlikumiem likumprojekta “Par valsts budžetu 2017.gadam” un likumprojekta “Par vidēja termiņa budžeta ietvaru 2017.-2019.gadam” izskatīšanai Saeimā otrajā lasījumā.
5. Likuma “Par valsts budžetu 2016.gadam” 32.panta 4.punkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2013.gada 4.novembra rīkojuma Nr.522 “Par Latvijas Nacionālā valsts sporta centra “Mežaparks” un Tenisa centra “Lielupe” rekonstrukcijas projektiem paredzēto valsts budžeta ilgtermiņa saistību pārdali”“ (turpmāk – Rīkojums) 1.3.apakšpunktu Tenisa centra “Lielupe” rekonstrukcijas projekta īstenošanai paredzēts finansējums šādā apmērā:

|  |  |  |  |
| --- | --- | --- | --- |
| **2016** | **2017** | **2018** | **Kopā** |
| 2 154 930 | 4 155 881 | 4 933 452 | **11 244 263** |

Ņemot vērā faktu, ka atklāta konkursa “Tenisa centra pārbūve” (TCL 2016/1) ietvaros abi saņemtie finanšu piedāvājumi būtiski pārsniedza Tenisa centra “Lielupe” rekonstrukcijas projekta īstenošanai paredzēto valsts budžeta finansējumu (lētākais no tiem bija 13 606 425,84 EUR bez PVN), SIA “Tenisa centrs “Lielupe”“ 2016.gada 24.oktobra ārkārtas dalībnieku sapulcē SIA “Tenisa centrs “Lielupe”“ valdei tika uzdots:* nodrošināt, ka atklātais konkurss tiek pārtraukts;
* precizēt Tenisa centra “Lielupe” rekonstrukcijas tehnisko projektu, lai nodrošinātu, ka būvdarbu un būvuzraudzības kopējā summa nepārsniedz valsts budžetā šim mērķim paredzēto līdzekļu apmēru (11 244 263 EUR), izņemot 2014.gadā SIA “Tenisa centrs “Lielupe”“ projekta īstenošanai piešķirtos, bet līdz šim neiztērētos valsts budžeta līdzekļus (64 618,48 EUR);
* īstenot visus nepieciešamos pasākumus, lai nodrošinātu kompetentu speciālistu piesaisti konsultāciju (juridiskā atbalsta un ar būvniecības jautājumiem saistītā atbalsta) sniegšanai visos ar Tenisa centra “Lielupe” rekonstrukcijas projekta precizēšanu un precizētā Tenisa centra “Lielupe” rekonstrukcijas projekta īstenošanu saistītajos jautājumos.

 Iepriekšminētā rezultātā konstatējams, ka 2016.gadā Tenisa centra “Lielupe” rekonstrukcijas projekta īstenošanai paredzētais finansējums 2 154 930 EUR apmērā šim mērķim netiks apgūts un nepieciešams veikt tā pārdali citiem mērķiem. Priekšlikumi līdzekļu pārdalei ir ietverti IZM izstrādātajā informatīvajā ziņojumā “Par Tenisa centra “Lielupe” rekonstrukcijas projekta īstenošanai 2016.gadā paredzēto līdzekļu pārdali un ar to saistītā ietekme uz 2017.gada valsts budžeta programmu 09.00.00 “Sports”, lai nodrošinātu valsts funkciju sporta nozarē izpildi” un tie paredz, ka Tenisa centra “Lielupe” rekonstrukcijas projekta īstenošanai 2016.gadā paredzētais finansējums 2 154 930 EUR apmērā tiek pārdalīts šādiem mērķiem:1. Latvijas Olimpiskās komitejas 2017.gadā plānoto Liepājas Olimpiskā centra un Daugavpils Olimpiskā centra projekta īstenošanai saņemto valsts galvoto aizdevumu atmaksai, nodrošinot saistību daļēju izpildi (pamatsummu atmaksu) 2016.gadā, – 778 394 EUR;
2. 2017.gadā Latvijā paredzēto nacionālas nozīmes starptautisku sporta sacensību organizēšanai nepieciešamo licenču samaksai 2016.gadā – 1 040 000 EUR, t.sk. 2017.gada FIA pasaules rallijkrosa čempionāta posma organizēšanas licencei – 400 000 EUR, 2017.gada FIA Eiropas rallija čempionāta posma organizēšanas licencei – 300 000 EUR un 2017.gada pasaules čempionāta motokrosā MX1 klasē Latvijas *Grand Prix* organizēšanas licencei – 340 000 EUR;
3. Kuldīgas Sporta skolas rekonstrukcijas un peldbaseina izbūves pabeigšanai (Kuldīgas novada pašvaldībai) – 336 536 EUR.

 Lai nodrošinātu minēto finanšu līdzekļu pārdali, nepieciešams veikt arī apropriācijas pārdali no IZM 2016.gada budžeta apakšprogrammas 09.04.00 “Sporta būves” 1 818 394 EUR apmērā uz IZM budžeta apakšprogrammu 09.16.00 “Dotācija nacionālas nozīmes starptautisku sporta pasākumu organizēšanai Latvijā”, lai nodrošinātu šā rīkojuma 1 040 000 EUR apmērā un uz apakšprogrammu 09.23.00 “Valsts ilgtermiņa saistības sportā – Dotācija Latvijas Olimpiskajai komitejai (LOK) – valsts galvoto aizdevumu atmaksai” 778 394 EUR apmērā. Atlikušā finansējuma 336 536 EUR apmērā izlietošanai apropriācijas pārdale nav nepieciešama un attiecīgais finansējums paliks apakšprogrammā 09.04.00 “Sporta būves”. Saskaņā ar likuma “Par valsts budžetu 2016.gadam” 32.panta 4.punktu finanšu ministram ir tiesības veikt apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām ministrijai vai citai centrālajai valsts iestādei likumā noteiktās apropriācijas ietvaros, ja ir pieņemts Ministru kabineta lēmums un Ministru kabinets ir deleģējis finanšu ministram tiesības veikt apropriācijas pārdali, nepiemērojot likuma 30.panta nosacījumus. Minētā norma arī nosaka, ka šādu apropriācijas pārdali atļauts veikt, ja Saeimas Budžeta un finanšu (nodokļu) komisija piecu dienu laikā no attiecīgās informācijas saņemšanas nav iebildusi pret apropriācijas pārdali. Ņemot vērā faktu, ka detalizēta informācija sniegta informatīvajā ziņojumā “Par Tenisa centra “Lielupe” rekonstrukcijas projekta īstenošanai 2016.gadā paredzēto līdzekļu pārdali un ar to saistītā ietekme uz 2017.gada valsts budžeta programmu 09.00.00 “Sports”, lai nodrošinātu valsts funkciju sporta nozarē izpildi”, kurš tiek virzīts vienotā dokumentu paketē ar šo Ministru kabineta rīkojuma projektu, papildus informācija šajā sākotnējās ietekmes novērtējuma ziņojumā (anotācija) netiek sniegta. Ievērojot minēto, IZM ir izstrādājusi Ministru kabineta rīkojuma projektu “Par Tenisa centra “Lielupe” rekonstrukcijas projekta īstenošanai 2016.gadā paredzēto valsts budžeta līdzekļu pārdali”. |
| 3. | Projekta izstrādē iesaistītās institūcijas | Ministru kabineta rīkojuma projektu izstrādāja IZM. Sporta sabiedrība tika iesaistīta diskusijās par nepieciešamību nodrošināt sporta nozares budžeta prioritāšu īstenošanu (minētais jautājums tika izskatīts Latvijas Nacionālās sporta padomes 2016.gada 20.aprīļa un 2016.gada 19.oktobra sēdēs). |
| 4. | Cita informācija | Ministru kabineta rīkojuma projekts tiešā veidā attiecas uz tūrisma, sporta un brīvā laika politiku (sporta politiku). Pastarpināti Ministru kabineta rīkojuma projekts attiecas uz budžeta un finanšu politiku. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016** | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): |  Ņemot vērā to, ka jautājums ir saistīts ar līdzekļu iekšējo pārdali valsts budžeta programmai 09.00.00 “Sports” noteikto 2016.gada un 2017.gada izdevumu ietvaros, iekšējās pārdales rezultātā 2016.gada un 2017.gada valsts budžeta programmas 09.00.00 “Sports” kopējie izdevumi nemainās. Pārdales rezultātā līdzekļi IZM 2016.gada budžeta apakšprogrammā 09.04.00 “Sporta būves” samazināsies par 1 818 394 EUR, savukārt par 1 040 000 EUR palielināsies apakšprogrammā 09.16.00 “Dotācija nacionālas nozīmes starptautisku sporta pasākumu organizēšanai Latvijā” paredzētie līdzekļi un par 778 394 EUR palielināsies apakšprogrammā 09.23.00 “Valsts ilgtermiņa saistības sportā – Dotācija Latvijas Olimpiskajai komitejai (LOK) – valsts galvoto aizdevumu atmaksai” paredzētie līdzekļi. IZM nodrošinās, ka biedrība “Latvijas Olimpiskā komiteja” līdz 2016.gada 16.decembrim ir veikusi ar Ministru kabineta rīkojuma projektā minēto valsts galvoto aizdevumu kredītu pamatsummu atmaksu saistītās darbības, kā arī nodrošinās, ka pārējiem Ministru kabineta rīkojuma projektā paredzētajiem mērķiem finansējums tiek izlietots līdz 2016.gada 31.decembrim faktiski veikto izdevumu un faktiski veikto darbu apmaksai. Informāciju par apropriācijas izmaiņām likuma par valsts budžetu attiecīgajam gadam pielikumā “Valsts pamatbudžeta ieņēmumu un izdevumu atšifrējums pa programmām un apakšprogrammām” (veidlapa APRO) IZM iesniegs Finanšu ministrijā pēc Ministru kabineta rīkojuma projekta pieņemšanas Ministru kabinetā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  Pēc Ministru kabineta rīkojuma projekta un Ministru kabineta sēdes protokollēmuma projekta pieņemšanas ministrija normatīvajos aktos noteiktā kārtībā sagatavos un iesniegs Finanšu ministrijā pieprasījumu valsts budžeta apropriācijas pārdalei. Neskatoties uz Tenisa centra “Lielupe” rekonstrukcijas projekta īstenošanai 2016.gadā paredzētā finansējuma 2 154 930 EUR apmērā pārdali, perspektīvā jānodrošina, ka minētā projekta īstenošanai kopējai paredzētais valsts finansējums (11 244 263 EUR apmērā) netiek samazināts, tomēr šo jautājumu IZM izskatīšanai Ministru kabinetā virzīs pēc Tenisa centra “Lielupe” rekonstrukcijas tehniskā projekta precizēšanas. Pēc tam, kad tiks pabeigta procedūra par biedrībai “Latvijas Olimpiskā komiteja” izsniegto valsts galvotu aizdevumu pārkreditēšanu, IZM saskaņā ar Ministru kabineta 2016.gada 1.novembra sēdē (prot. Nr.58 42.§ 4.punkts) doto uzdevumu izstrādās un noteiktā kārtībā iesniegs izskatīšanai Ministru kabinetā tiesību aktu projektus par grozījumiem attiecīgajos Ministru kabineta rīkojumos par valsts budžeta ilgtermiņa saistībām (Ministru kabineta 2006.gada 10.jūlija rīkojumā Nr.512 “Par valsts galvoto reģionālo olimpisko centru projektu īstenošanu”, Ministru kabineta 2007.gada 22.augusta rīkojumā Nr.543 “Par Zemgales olimpiskā centra Jelgavā projekta un Olimpiskā centra “Ventspils” attīstības projekta “Ventspils peldbaseina rekonstrukcija” īstenošanu”, Ministru kabineta 2009.gada 15.jūlija rīkojumā Nr.464 “Par Daugavpils Olimpiskā centra attīstības projekta, Zemgales Olimpiskā centra attīstības projekta un Olimpiskā centra “Ventspils” attīstības projekta “Ventspils peldbaseina rekonstrukcija” īstenošanu” un Ministru kabineta 2010.gada 29.decembra rīkojumā Nr.762 “Par projekta “Olimpiskā centra “Ventspils” infrastruktūras attīstība periodā no 2011.–2013.gadam” īstenošanu”), precizējot valsts budžeta ilgtermiņa saistībās paredzēto līdzekļu apmēru. |

*Anotācijas II, IV, V, VI un VII sadaļa – Ministru kabineta rīkojuma projekts šīs jomas neskar.*

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

09.11.2016. 10:46

1539

Izglītības un zinātnes ministrijas

valsts sekretāra vietnieks –

Sporta departamenta direktora vietnieks E.Severs

67047935, edgars.severs@izm.gov.lv